Exposiziun dal palantschieu sura da la baselgia Son Martin a Ziràn

Il lieu d'infurmaziun davart il palantschieu sura incumparabel da la baselgia da Ziràn

Purtret
La baselgia Son Martin a Ziràn posseda in palantschieu sura en tavlas da maletgs incumparabel sin l'entir mund che datescha dal 12avel tschientaner. Co che las 153 tavlas da maletgs èn vegnidas fatgas e tge ch'è lur impurtanza istorica, mussa in'exposiziun en l'edifizi da la posta a Ziràn.

L'exposiziun tematisescha l'urden general da las tavlas che illustreschan – sco «Biblia paupera» – principalmain ils eveniments da la vita da Jesus. En l'exposiziun vegnan er decleradas – cun agid da texts, da models e d'ina preschentaziun da multimedia – la visiun medievala dal mund, la moda da lavurar d'in pictur da quella giada, la construcziun dal palantschieu sura da lain e la determinaziun da la vegliadetgna da las tavlas da lain. L'exposiziun dat pia in vast funs tematic per contemplar directamain il palantschieu sura en tavlas da maletgs da la baselgia che sa chatta en proxima vischinanza.